અત્યારે જાદુગર મંગલ વિશ્વવિખ્યાત બની ગયા છે. બેઠક વ્યવસ્થામાં ખુરશીઓ સાથે અમે સાત પડદાવાળું સ્ટેજ રાખીએ છીએ અને દરેક આઇટમમાં વેશભૂષા બદલીએ છીએ. અમને અમારી આ વિશેષતાને લીધે જાપાન સરકાર તરફથી ફાસ્ટ મેજિશિયન તરીકેનો ખિતાબ જાપાન સરકાર તરફથી મળ્યો છે છે. હાલમાં અમે ફાસ્ટ જાદુના કાર્યક્રમો આપીએ છીએ. પલકવારમાં જાદુ થઈ જાય છે. અમ ન્યુ ઝીલેન્ડ, જાપાનમાં ટોકિયો, દક્ષિણ આફ્રિકા, નૈરોબી, કેન્યા, દારેસલામ, યુગાન્ડા, અમેરિકા જેવા 12 દેશોમાં અને સમગ્ર ભારતમાં હજારો શો કર્યા છે. અમારા મુખ્ય જાદુના ખેલમાં ચાલુ પંખે આરપાર માણસ નીકળે છે, એક માણસના સાત કટકા કરીને બતાવીએ છીએ. એક માણસના બે કટકા કરી અલગ અલગ રાખીએ છીએ. માણસનું માથું કાપીને બોક્સમાં બતાવીએ છીએ અને મિરર (અરીસા) સોંસરવો નીકળે છે. પેટી (બોક્સ)માં વ્યક્તિને કોથળામાં પૂરી તાળું મારી દઈએ છીએ, અને પછી પેટી ફરી ખોલવામાં આવે તો આખેઆખી વ્યક્તિ બદલાઈ જાય છે અને તેની જગ્યાએ બીજી જ વ્યક્તિ નીકળે છે.